CELEX: 62008CN0382
Language: el
Date: 2008-08-25 00:00:00
Title: Υπόθεση C-382/08: Αίτηση για την έκδοση προδικαστικής αποφάσεως, την οποία υπέβαλε το Unabhängiger Verwaltungssenat des Landes Oberösterreich (Αυστρία) στις 25 Αυγούστου 2008 — Michael Neukirchinger κατά Bezirkshauptmannschaft Grieskirchen

8.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 285/26
            
         Αίτηση για την έκδοση προδικαστικής αποφάσεως, την οποία υπέβαλε το Unabhängiger Verwaltungssenat des Landes Oberösterreich (Αυστρία) στις 25 Αυγούστου 2008 — Michael Neukirchinger κατά Bezirkshauptmannschaft Grieskirchen
   (Υπόθεση C-382/08)
   (2008/C 285/42)
   Γλώσσα διαδικασίας: η γερμανική
   Αιτούν δικαστήριο
   Unabhängiger Verwaltungssenat des Landes Oberösterreich
   Διάδικοι στην υπόθεση της κύριας δίκης
   
      Εκκαλών: Michael Neukirchinger
   
      Εφεσίβλητο: Bezirkshauptmannschaft Grieskirchen
   Προδικαστικά ερωτήματα
   
               1)
            
            
               Πρέπει τα άρθρα 49 επ. της Συνθήκης περί ιδρύσεως της Ευρωπαϊκής Κοινότητας να ερμηνευθούν υπό την έννοια ότι αντιβαίνει σε αυτά εθνική ρύθμιση η οποία απαιτεί όπως πρόσωπο εγκατεστημένο σε άλλο κράτος μέλος που διαθέτει άδεια για κατ' επάγγελμα πτήσεις αεροστάτων, την οποία έλαβε βάσει της έννομης τάξεως του ως άνω κράτους μέλους [της Γερμανίας], έχει την κατοικία ή την έδρα του στην ημεδαπή, προκειμένου να πραγματοποιεί πτήσεις αεροστάτων στην Αυστρία; (άρθρο 106 του Luftfahrtgesetz [BGBl. υπ' αριθ. 253/1957, όπως τροποποιήθηκε εσχάτως με τον BGBl. I υπ' αριθ. 83/2008]):
            
         
               2)
            
            
               Πρέπει τα άρθρα 49 επ. της Συνθήκης περί ιδρύσεως της Ευρωπαϊκής Κοινότητας να ερμηνευθούν υπό την έννοια ότι αντιβαίνει σε αυτά εθνικός κανόνας δικαίου βάσει του οποίου πρόσωπο εγκατεστημένο σε άλλο κράτος μέλος το οποίο βάσει της έννομης τάξεώς του είναι αναγνωρισμένος κάτοχος αδείας για την πραγματοποίηση κατ' επάγγελμα πτήσεων αεροστάτων θα πρέπει για την πραγματοποίηση πτήσεων αεροστάτων σε άλλο κράτος μέλος να λάβει και άλλη άδεια για τη χορήγηση της οποίας οι προϋποθέσεις που απαιτούνται είναι κατ' αποτέλεσμα ταυτόσημες με αυτές που διέπουν τη χορηγηθείσα στη χώρα καταγωγής άδεια, εντούτοις με την πρόσθετη προϋπόθεση ότι ο αιτών έχει την έδρα του ή την κατοικία του στην ημεδαπή (εν προκειμένω στην Αυστρία);
            
         
               3)
            
            
               Αντιβαίνουν οι ρυθμίσεις των άρθρων 102 σε συνδυασμό με 104 και 106 του LUFTFAHRTGESETZ [νόμου περί αεροπορικών πτήσεων] στο άρθρο 49 ΕΚ στην περίπτωση που ο εγκατεστημένος στη Γερμανία κάτοχος αδείας διώκεται βάσει των διατάξεων του διοικητικού ποινικού δικαίου διότι χρησιμοποίησε την άδειά του στην Αυστρία και με τον τρόπο αυτόν εμποδίζεται η πρόσβασή του στην αγορά; Τούτο δε λαμβανομένου υπόψη ότι βάσει του άρθρου 106, παράγραφος 1, του LUFTFAHRTGESETZ δεν μπορεί να απαιτηθεί μία τέτοια άδεια καθώς και άδεια λειτουργίας επιχειρήσεως χωρίς την ίδρυση χωριστής εγκαταστάσεως και/ή κατοικίας και χωρίς εκ νέου καταχώριση στην Αυστρία ενός ήδη καταχωρισθέντος στη Γερμανία αεροστάτου θερμού αέρος;